હોસ્ટેલમાં ઘૂસી જઈ તોડફોડ કરવા લાગ્યા હતા. અમે અગાશીમાંથી જોયું તો અમારાં વાહનોને પણ સળગાવી દીધાં હતાં. અમે પોલીસની રાહ જોઈ પણ અડધો કલાક સુધી પોલીસ આવી નહીં. પછી એક પોલીસની ગાડી આવી પણ પૂરતો ફોર્સ નહીં હોવાથી તે પણ પાછી જતી રહી. ત્યારબાદ ફાયર કંટ્રોલને ફોન કરી આગની જાણકારી આપી ત્યારે તેઓ આવ્યા ને તેમની ઉપર પણ હુમલો થતા તે ગાડી પણ પાછી જતી રહી.આ સિલસિલા દરમિયાન પાછળની બાજુએથી પણ પથ્થરમારો શરૂ થઈ ગયો હતો. જેથી અમે ગભરાઈને પોલીસની રાહ જોતા રૂમ બંધ કરીને બેસી ગયા હતા. એક કલાક પછી પોલીસનો ફોર્સ આવી ટિયરગેસના સેલ છોડતા મામલો શાંત પડયો હતો. દરમિયાનમાં અમારી હોસ્ટેલના ટ્રસ્ટીઓ અને પરિચિતો આવી જતા ત્યાંથી અમે નીકળી શકયા હતા. અમારા ત્રણ વિદ્યાર્થીઓને ઈજા થતા તેમને વી.એસ.હોસ્પિટલમાં સારવાર માટે લઈ ગયા હતા.